‘ฟิวเจอร์’ชี้น้ำท่วมต่อประกันเขี้ยวขึ้น
กองทุนอสังหาฯ ฟิวเจอร์พาร์ค เผยหลังน้ำท่วมประกันภัยปรับเงื่อนไขเข้มขึ้น
29 ต.ค. 2565

กองทุนอสังหาฯ ฟิวเจอร์พาร์ค เผยหลังน้ำท่วมประกันภัยปรับเงื่อนไขเข้มขึ้น
นายจุมพล สายมาลา ประธานเจ้าหน้าที่บริหาร บริษัท หลักทรัพย์จัดการกองทุน ไอเอ็นจี (ประเทศไทย) ในฐานะบริษัทจัดการกองทุนรวมสิทธิการเช่าอสังหาริมทรัพย์ฟิวเจอร์พาร์ค (FUTUREPF) เปิดเผยว่า อุทกภัยที่เกิดขึ้นทำให้บริษัทประกันภัยปรับเงื่อนไขในกรมธรรม์ประกันภัยฉบับใหม่ ซึ่งมีผลตั้งแต่วันที่ 22 พ.ย. 2554-22 พ.ย. 2555 
ในส่วนของการประกันภัยธุรกิจหยุดชะงัก กองทุนจะต้องรับผิดชอบค่าเสียหายส่วนแรกเองสำหรับภัยต่างๆ เป็นเวลา 30 วันแรก จากเดิม 21 วัน และกรณีเกิดเหตุน้ำท่วมบริษัทประกันจะจำกัดความรับผิด สำหรับความเสียหายจากธุรกิจหยุดชะงักในวงเงิน 1 หมื่นบาท จากเดิมไม่มีวงเงินจำกัด ส่วนการประกันคุ้มครองสิทธิการเช่าบริษัทประกันจะไม่คุ้มครองภัยจากน้ำท่วม
สำหรับการประกันภัยทรัพย์สินของบริษัท รังสิตพลาซ่า ซึ่งเป็นผู้บริหารทรัพย์สินของกองทุนมีเงื่อนไขเดียวกับกองทุน 
นอกจากนี้ ผู้ถือหน่วยลงทุนมีมติให้เปลี่ยนบริษัทจัดการจาก บลจ.ไอเอ็นจี เป็น บลจ.บัวหลวง มีผลตั้งแต่วันที่ 1 ก.พ. 2555 เป็นต้นไป